Frieher, ich mään ganz frieher, wie die Palz noch de achde Kreis vun Bayern war, do hots in jeder Stadt un fascht in jedem Dorf en Kriegerverein gebb. Laut Stadudde war Sinn un Zweck vun so nem Verein: die Ausrichdung vun Begräbnisse mit milidärischer Trauerparad, die Pflech vun Kameradschaft un die Unnerstitzung vun hilfsbedirfdiche Kamerade. So en Verein hots aach bei uns im Dorf gebb un  grad, dess mit der Kameradschaft, des hän die Veterane aarich ernscht genumm  wann se als beim Bierbalser ghockt hän  un se gepflecht hän  die Kameradschaft.